Malherbe Uitgewers-Publishers - Annelize Combrinck
Veg vir die liefde
Annelize het nog altyd 'n passie vir skryf. Sy is gebore in Vereeniging en bly op 'n plot saam meeste van haar familie in aparte huise. Sy is mamma van 3 en gelukkig getroud met die beste man in die wêreld. Sy is 'n tuis-mamma en geniet elke oomblik daarvan. Sy is ontsettend lief vir die Here en Sy dinge, sonder Hom sou die nie moontlik gewees het nie.
"Hy het in haar vasgeloop toe sy van 'n pasient af kom. Albei verdiep in hul eie besige werelde, en het mekaar amper onderstebo geloop. Sy het gestruikel en die gordyn probeer gryp, maar net sy hand beetgekry. Hy het haar teen hom vas geruk sodat sy nie moet val nie. Hy het haar kom groet en haar hand . rukkie langer vasgehou as wat nodig is na hy sy rondtes voltooi het....."
"Mamma! Mamma!" gil Karla op haar hardste. "Juan wil nie my pop gee nie! Jy is gemeen Juan. Ek hoop jou kop ontplof, jy dink in elk geval te veel van jouself."
Juan lag, dis vir hom prettig as daardie groen ogies so blits. Hy beter haar pop gee, voor háár kop gaan ontplof. Hy hoor Karla se ma in die gang afkom, gooi die pop neer en maak dat hy wegkom, maar eers steek hy vir haar tong uit.
Maar dis te laat, hy is lankal weg.
"Wat skree jy so, Karla?" vra haar ma. Sy ken natuurlik die antwoord, net een mannetjie kan haar dogter so ontstel, dis Juan Willemse, die voorman Johan se seun. Hy terg haar graag.
"Dis Juan, Mamma!" Sy huil nou van frustrasie. "Hy wil nie my pop gee nie."
A6 - 116 Bladsye
Vandat sy kan onthou is Saul in haar lewe. Sy het nooit kon uitvind of hy regtig eers haar pa is nie. Hy het haar soos 'n hond behandel, in die huis aan 'n ketting vasgemaak wat haar net genoeg ruimte toegelaat het om die nodige te doen. Maande lank het sy beplan om weg te loop en hier sit sy nou op die trein, op pad na vryheid.
Sy bid vir die eerste keer in haar lewe. "As U wel bestaan, wees asseblief saam met my."
Ek was nog altyd, Olga.
Olga spring op. Die stem was so duidelik. Sy kyk benoud om haar rond. Dis egter net die trein se wiele wat om en om onder haar voete draai wat lewe... Sy moes haar verbeel het. Sy lê met haar kop teen die kant van die trein. Die gewieg sus haar en sy verlang na iemand om haar te troos.
Lank gelede het 'n meisie eenkeer vir haar gesê, God is liefde. Diep, baie diep binne haar het sy gesmag na daardie soort liefde.
Maar nou wonder sy: Miskien is dit nie vir almal beskore nie. Miskien kies God wie Hy wil liefhê? Toe leer ken sy vir Fernand...
'n Verhaal van onvoorwaardelike liefde!
Ja my familie en vriende noem my Liesie, al is ek ses voet twee en die langste in my gesin was ek nommer sewe en die klein sussie in die huis.
Op die plot waar ek groot geword het, saam meeste van die familie naby Meyerton.
Christelike komedie en Roman
Ons is n baie groot en liefdevolle gesin, die een se hartjie kleiner as die volgende een, as een huil, huil almal J. Baie van my karakters is op iemand in my gesin of vriende gebasseer, dit maak die skryf werk net soveel lekkerder en makliker.
Ek het my eerste boek in Matriek geskryf maar voor dit het ek twee gedigte geskryf vir skool en hulle is geplubliseer ook. Ek is ook lief om my eie liedjies te skryf en dit het ook in my tiener jare begin.
Olga, dis oor 'n meisie wat erg mishandle word deur haar Oom nadat haar ma haar net daar gelos het toe sy klein was, hoe sy ontsnap en hoe God haar pad begin saamstap en vir haar oopvlek en die wroeging om oor die verlede te kom en haar identiteit in Hom te vind.
Ek dink vir enige skrywer is dit n groot vooreg as iemand jou werk lees en daardeur aangeraak word en nog meer as hul dit geniet.
Ambassadeur se dogter, Gaan oor n klein meisie wat in Denmark grootword n vriend maak naamlik Philip en dan moet sy weer aanbeweeg na Chicago want haar Pa word verplaas. Hulle twee ontmoet weer later op kampus waar hy ook nou studeer, maar dis of alles nog altyd teen hulle werk of meskien is daar n groter plan.
Ek skryf eintlik maar min, met 3 kinders wat elke bietjie aandag soek wat hulle kan kry en al hulle aktiwiteite, gryp ek elke kans wat beskikbaar is vas.
Ja Klein duimpie, my tannie het hom vir my gekoop toe ek 6 was ek het daardie boekie uit my kop uit geken, daarna het ek al wat n boek is gelees, party twee keer, ek het al in standard 6 by 'n biblioteek aangesluit net om my hande op nog meer boeke te kry. Lees ontvoer my na 'n ander wêreld, dis of jy op n avontuur gaan in jou kamer en tog is jy ook nie daar nie, dis of jy in die kamer staan waar alles gebeur wat jy lees en dit n werklikheid word om jou.
Veg vir die liefde dink ek was my eerste boek, ek het hom in matriek geskryf maar eers nou weer ontdek en hom bietjie aangepas en laat druk. Dit was een van die lekkerste oomblike in my lewe om my eie boek vas te hou.
Ek het die al gaan 'google' maar dit blyk my wat vir die een werk werk nie noodsaaklik vir die volgende een nie. My styl is ek voel na skryf en ek begin net, dis selfs vir my n verrassing waarheen die storie loop , dis om net neer te skryf wat in my verbeelding aangaan. Ek probeer altyd om die karakter te wees wat praat probeer verstaan wat hy/sy voel en hoe om te reageer.
Op die stadium, hoe om kinders groot te kry J. Ena Murray bly maar my gunsteling skrywer.
Ek hoop die boek is vir hulle so lekker om te lees as wat dit was vir my om te skryf. Dat hulle iets daaruit kon vat, en dat hulle met een of twee karakters kon identifiseer.